CELEX: 62010CA0090
Language: mt
Date: 2011-09-22 00:00:00
Title: Kawża C-90/10: Sentenza tal-Qorti tal-Ġustizzja (Ir-Raba’ Awla) tat- 22 ta’ Settembru 2011 — Il-Kummissjoni Ewropea vs Ir-Renju ta’ Spanja (Nuqqas ta’ Stat li jwettaq obbligu — Direttiva habitats — Konservazzjoni tal-habitats naturali — Fawna u flora selvaġġa — Artikoli 4(4), u 6(1) u (2) — Stabbiliment ta’ prijoritajiet għaż-żoni speċjali ta’ konservazzjoni kif ukoll protezzjoni xierqa tagħhom — Nuqqas ta’ garanzija ta’ protezzjoni legali xierqa taż-żoni speċjali ta’ konservazzjoni li jinsabu fl-arċipelagu tal-Canarias)

12.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 331/4
            
         Sentenza tal-Qorti tal-Ġustizzja (Ir-Raba’ Awla) tat-22 ta’ Settembru 2011 — Il-Kummissjoni Ewropea vs Ir-Renju ta’ Spanja
   (Kawża C-90/10) (1)
   
   (Nuqqas ta’ Stat li jwettaq obbligu - Direttiva “habitats” - Konservazzjoni tal-habitats naturali - Fawna u flora selvaġġa - Artikoli 4(4), u 6(1) u (2) - Stabbiliment ta’ prijoritajiet għaż-żoni speċjali ta’ konservazzjoni kif ukoll protezzjoni xierqa tagħhom - Nuqqas ta’ garanzija ta’ protezzjoni legali xierqa taż-żoni speċjali ta’ konservazzjoni li jinsabu fl-arċipelagu tal-Canarias)
   2011/C 331/05
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: S. Pardo Quintillán u D. Recchia, aġenti)
   
      Konvenut: Ir-Renju ta’ Spanja (rappreżentant: F. Díez Moreno, aġent)
   
      Intervenjenti insostenn tal-konvenuta: Ir-Repubblika tal-Finlandja (rappreżentant: M. Pere, aġent)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 4(4) u 6(1) u (2) tad-Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa (ĠU Edizzjoni Speċjali bil-Malti, Kapitolu 15, Vol. 2, p. 102) — Siti ta’ importanza għall-Komunità — Miżuri ta’ konservazzjoni — Reġjun bioġeografiku Makaroneżju
   
      Dispożittiv
   
   
               (1)
            
            
               Ir-Renju ta’ Spanja,
               
                           —
                        
                        
                           billi naqas milli jistabbilixxi, skont l-Artikoli 4(4) tad-Direttiva tal-Kunsill 92/43/KEE, tal-21 ta’ Mejju 1992, dwar il-konservazzjoni tal-habitat naturali u tal-fawna u l-flora selvaġġa, prijoritajiet fir-rigward taż-żoni speċjali ta’ konservazzjoni li jikkorrispondu għas-siti ta’ importanza għall-Komunità tar-reġjun bijoġeografiku Makaroneżjan li jinsabu fit-territorju Spanjol u indikati bid-Deċiżjoni tal-Kummissoni 2002/11/KE, tat-28 ta’ Diċembru 2001, li tadotta l-lista ta’ siti ta’ importanza Komunitarja għar-reġjun bioġeografiku Makaroneżju, skont id-Direttiva 92/43, u
                        
                     
                           —
                        
                        
                           billi naqas milli jadotta u jimplementa, skont l-Artikolu 6(1) u (2) tad-Direttiva 92/43, il-miżuri xierqa ta’ konservazzjoni u sistema ta’ protezzjoni li tevita d-deterjorament tal-habitats u t-tfixkil sinjifikattiv tal-ispeċi billi jiżgura l-protezzjoni legali taż-żoni speċjali ta’ konservazzjoni li jkopru s-siti msemmija fid-Deċiżjoni 2002/11 li jinsabu fit-territorju Spanjol,
                        
                     naqas milli jwettaq l-obbligi tiegħu taħt id-dispożizzjonijiet imsemmija iktar ’il fuq ta’ din id-direttiva.
            
         
               (2)
            
            
               Ir-Renju ta’ Spanja huwa kkundannat għall-ispejjeż.
            
         
               (3)
            
            
               Ir-Repubblika tal-Finlandja għandha tbati l-ispejjeż tagħha.
            
         
      (1)  ĠU C 113, 01.05.2010.